Source: http://muhaz.org/religiei-muhammedane.html
Timestamp: 2019-01-24 12:50:34+00:00

Document:
Religiei muhammedane
S-A TIPĂRIT DIN PORUNCA MAIESTÂŢII-SALE
ÎMPĂRAT ŞI AUTOCRAT AL ÎNTREGII RUSII
ÎN TIPOGRAFIA ÎMPĂRĂTESCULUI
SANKTPITERBURH
în anul 1722, decembrie în 22 de zile
LUI PETRU CEL MARE
preaaugustul autocrator al sfinţitului Imperiu rus,
preaviteazul apărător al credinţei ortodoxe, împăratul
preaevlavios, preabunul părinte al patriei, prigonitorul
faptelor rele, semănătorul virtuţii, al ştiinţelor
liberale şi al artelor, primul autor al eternei
glorii a popoarelor slave, marele cneaz, biruitorul,
ridicătorul celor căzuţi, cel ce a mărit şi întins
imperiul, prevăzătorul întemeietor al ordinului Sfîntului
apostol Andrei şi cavaler preavrednic al altor
ordine, supremul hiliarh al regimentului Preobrajemski,
Marte al ambelor armate şi arhistrateg generalisim,
pneaputernicul Neptun al tuturor mărilor,
viceamiral al flotei ruse din cele patru mări, amiral
de onoare al flotelor engleză, olandeză şi daneză etc.,
etc., etc., domnul şi poruncitorul său preamilostiv
şi preablînd,
CUVÎNT DE ÎNCHINĂCIUNE
A trecut, iată, al noulea an, o, cel mai evlavios dintre împăraţi, de cînd maiestatea-voastră a binevoit cu prea-bogata sa milă care se revarsă asupra mea cu deosebită bunătate să mă primească sub acoperământul şi scutul vulturului rusesc şi să mă ocrotească, începe acum al zecilea an de cînd petrec o viaţă în bună linişte în
această monarhie ortodoxă. Şi nu pentru vreun serviciu de laudă făcut de mine, / ci numai prin iubirea sa de oameni înnăscută a fost mişcată maiestatea-voastră ca să reverse asupra mea atîtea şi asemenea binefaceri, cu adevărat împărăteşti, încît în faţa lor nu s-ar putea afla nici serviciu echitabil, nici supunere comparabilă, nici mulţumire potrivită sau răsplătire cuvenită din partea mea, fiind cu neputinţă de grăit, dar mai ales cu neputinţă de gîndit.
Ceea ce socotesc drept cea mai mare fericire dintre toate este însăşi atenţia publică a maiestăţii-voastre şi (dacă trebuie să mai spun) iubirea mai mult decît părintească ce-mi vine din partea maiestăţii-voastre, liberă şi prea îmbelşugată. In ce mă priveşte, ca slujbaş, mă îndestulez după cum se cuvine şi cu smerenie, în desfătare, şi mă bucur de ea cu toată liniştea (căci este inerent maiestăţii-voastre să nu caute îngîmfări, ci virtuţile cuviincioase împăraţilor, şi chiar pe răzvră­tiţii conjuraţi şi pe duşmanii vădiţi să-i calce pentru îndreptare, iar nu pentru nimicire) ; şi neîndoielnic că acestea, o, cel mai milostiv între suverani, pentru un om care se mulţumeşte cu partea sa de fericire şi îşi judecă drept chemarea sînt considerate şi sînt cu adevărat nu lucruri mici, ci foarte mari, nu puţine, ci prea multe, nici mijlocii, nici de jos, ci prea înalte şi superioare.
Dar eu, fiind după cum socotesc un măsurător neatent al fericirii mele şi neînţelegător faţă de atîtea îndurări împărăteşti (ca să nu spun nerecunoscător) şi un om cu judecată slabă, în tot acest timp nu m-am învăţat să urmez nici măcar oilor celor necuvîntătoare. Acestea, în faţa păstorilor şi stăpânilor lor care le apără de lupii răpitori nu obişnuiesc să se laude şi să le arate cîmpiile înverzite, vîrfurile munţilor sănătoşi şi îmbelşugaţi, păşunile mănoase şi ierburile pe care le mănîncă sau izvoarele din care se adapă (cum am făcut eu şi singur mă învinovăţesc), ci săturîndu-se de ele dau lîna, laptele şi cele ce se fac prin închegarea lui ; pe lîngă acestea, dacă este nevoie, ele dau fără nici o cîrtire şi înipotriveală, la voia şi folosinţa stăpînului lor, chiar trupurile şi sîngele lor (în care, după cum spune sfîntul naturalist, se află sufletul animalelor). Şi de vreme ce începătorul filozofiei morale, Epictet al nostru, laudă acestea la dobitoacele cele cu puţină simţire , cu adevărat le mustră / şi le dojeneşte fără cruţare la mine, şi nu mai trist decît acestea proclamă un ales moralist persan, spunînd că săteanul neînvăţat care-şi lucrează pămîntul este de mai mult folos pentru republică decît principele care-şi petrece viaţa în lenevie şi-şi iroseşte timpul fără a folosi obştii. Cuvinte pe bună dreptate de aur care mie, un leneş şi un neînvăţat, mi se potrivesc şi despre mine s-ar fi putut spune după buna-cuviinţă şi după merit.
Dar dacă maiestatea-voastră, judecătorul cel mai iubitor de dreptate, va binevoi să asculte vina tăcerii mele prea adînci vreme atât de îndelungată, socotesc că îi pot înfăţişa cauza cea mai adevărată şi limpede.
Am în mine trei lipsuri de aceeaşi fire şi odată născute : cea dinţii arată uscăciunea unui lemn uscat; cea de-a doua poartă greutatea celui mai tare fier ; cea de-a treia uşurinţa şi zborul lesnicios al penei. Aceste trei lipsuri ale firii mele reprezintă însuşiri care se deosebesc între ele, atît cu numele, cît şi cu fapta sau, după cum se spune de obicei, ca de la pămînt la cer, contrarii şi care se resping reciproc. Ele se cufundă în cel mai ascuns ungher al tăcerii şi neputînd produce prin ele însele nici un fel de mişcare, deci nici o lucrare, ca o stare chimică (pe care chimiştii au numit-o capitol mort) se lasă la fund fără a rodi viaţă, după firea ce le e proprie. Dar dacă neobosita artă a maiestăţii-voastre de a explica tainele oricărui lucru ar binevoi să-1 cerceteze cu o judecată superioară, ar afla (dacă nu mă-nşel) că cele trei materii, adică lemnul, fierul şi pana de vor fi asociate în chip meşteşugit de mîna unui artist priceput şi dacă din combinarea acestor trei ma­terii opuse între ele va fi făcută o săgeată, va rezulta un lucru frumos şi vrednic de mirare cu însuşiri foarte deosebite, în el vedem nemişcarea, greutatea şi uşurinţa ; căci lemnul se mişcă foarte repede, fierul zboară în înălţime iar fulgul înalţă în aer şi în nori corpurile mai grele decît el.
„O, arte şi ostenele ! O, timpuri şi obiceiuri !» Dacă (aşa cum mi se cuvine) / n-ar trebui să evit cuvintele de laudă şi să mă feresc de plaga orgoliului, prin com­paraţie cu acestea aş îndrăzni să strig cu glas mare (dar mai curajos şi nu prea moderat) :
Cele trei lucruri neînsufleţite, lemnul, fierul şi pana, sînt supuse poruncii monarhului. Căci este limpede că în nici un meşteşug şi ştiinţă cît de dificile nu se ascunde nici o minune şi nu ne trebuie dovadă despre aceasta (căci toate se compun din număr, măsură şi greutate). Este necesară numai prezenţa mîinii şi voinţei care să le pună în mişcare şi să le îndrumeze – după cum am văzut că a făcut cu mine, înţeleg că face şi nădăjduiesc că va face mai departe maiestatea-voastră. Urmarea este (ca să vorbesc fără părtinire) că porunca foarte eficientă a voastră atît a deşteptat aceste puteri slăbite şi adormite, atît le-a îndreptat şi le-a făcut aşa de iuţi şi plăcute, încît mai înainte de împlinirea lor mi s-ar fi părut cu neputinţă. Aşadar, voi urma de bunăvoie cuvîntului şi cugetării unui poet persan care, înfăţişînd împăratului Persiei o cărţulie alcătuită de el dar atribuită aceluia şi primind-o împăratul cu mulţumire şi făgăduindu-i împărăteşte să-1 aibe sub ocrotirea sa, i-a cîntat acest distih :
[Zăngah ke toră bar mane meskin nazar ăst
Ashăram az aftăb meshhur tar ăst.]
„De cînd protecţia ta mi-a fost acordată mie sărmanului, Alcătuirile mele sînt mai limpezi decît urmele soarelui”.
Socotesc că poetul acela cugeta foarte înalt despre opera sa, de aceea mă aştept ca şi despre mine să spună cumpliţii judecători ai scrierilor cărturăreşti că mi-am format, cu totul de prisos, o părere îngîmfată despre opera mea. Dar în faţa acest ~ra care nu pot nimic împotrivă, nădăjduiesc că stă neclintit obeliscul discernămîn-tului (de care nimeni nu s-a ruşinat cîndva), pe care cred că n-ar fi reprobabil să se pună inscripţia :
[Gar khod hame 'eibhă bedin bedin dar ast
Har 'eib ke solţăn be pasandad honar ast.]
„Chiar dacă toate viciile s-au adunat în acest slujitor, orice faptă / favorabilă împăratului, fie şi rea, este o virtute”!
Aşadar, preaînţeleptule între monarhi, oferindu-ţi această scriere alcătuită din porunca voastră (numită Sistemul sau întocmirea religiei muhammedane) ca pe „ale tale dintru ale tale”, deşi vorbind despre mine mă arăt prea îndrăzneţ tocmai cînd discernămîntul cere măsură, n-am vrut să fiu atît de lipsit de discreţie n încît să cred că din răspunsuri rele se pot produce fapte bune. Binele nu se face decît din bine şi bine făcut va fi, dar am şi păstrez în inima mea speranţa că, dacă maiestatea-voastră primind opera mea sub puternica sa apărare va binevoi să privească spre ea cu un ochi vesel şi milostiv, atunci voi înţelege cu adevărat şi voi mărturisi că decada operelor mele faţă de miriadele (mul­ţimea) îndurărilor tale apare şi este oferită άνταλλάγματος ca o umbră şi o datorată slujbă de ίχνογραφία.
În sfîrşit,
[………………………………………………………….
…………………………………………………………..]
„Rog să fiu iertat pentru slujba mea nedesăvîrşită, Nu pot nădăjdui în serviciul meu». Rămînînd întotdeauna al maiestăţii-voastre imperiale, domnul nostru cel preamilostiv întru toate,
Preasmerit slujitor,
Dimitrie Cantemir /
SPRE LAUDA OPEREI
SERENISIMULUI PRINCIPE
„SISTEMUL DESPRE RELIGIA
ŞI STAREA IMPERIULUI TURCESC”
Dacă pe cineva îl arde dorinţa de a cunoaşte cele_turceşti,
neamul blestematului Mahomed
şi vlăstarul încă mai ticălos al gelonilor
înrudit cu el,
Cît de mare a fost puterea stăpînirii nelegiuite,
tratatele crudei puteri, războaiele,
stratagemele, vicleşugurile, ordinea statală,
credinţele şi religia nefirească a turcului,
Acela, fără să părăsească pulberea patriei lui,
nu trebuie să se grăbească cu roţile lui lapet
sau cu vrednicul cal al tesalienilor
spre ţărmurile odrizilor ,
Nu trebuie să-şi întindă pînzele pictate ale corăbiilor
cu multe vîsle
sau pe adierile întinsului văzduh
să zboare cu aripile fulgerului
Ci, închis între pragurile dulci ale penaţilor săi,
rămînînd departe de primejdii,
fără să obosească, nu are decît să cugete cu mintea
şi să întoarcă neîncetat cu mîna-i
filele acestui volum.
Aici va vedea toate cele otomane,
orice e păgîn, orice e sacru pentru necredincioşi,
toate, ca într-un mare teatru
sau ca într-o oglindă de sticlă strălucitoare.
Mare este gloria principelui autor,
mari sînt foloasele cititorului credincios :
aceluia îi revine cununa operei împlinite,
acestuia lucrarea îi dăruieşte foloase. /
Mulţi au scris despre cele din Bistona , nu neg,
mulţi, dar acest principe, singurul
a scris, strălucitul, mai sigur şi mai pe larg
lucrurile văzute de alţii doar prin oglindă.
Operă minunată, mai trainică decît marmora,
scriere vestită mai veşnică decît arama,
demnă de autor,
celebrul principe Dimitrie Cantemir.
Perfidă Turci:, leapădă-ţi fastul,
încetează a mai înspăimînta cu spectre deşarte,
încetează să mai arunci ca pînă acum
fardurile tale împotriva divinelor cete creştine.
Cunoaştem acum toate visele şi
fastul alor tăi, ca nişte ascunzişuri
dezgolite ne stau deschise templele zeilor,
casele, poporul, senatul.
El, principe vestit, se poate compara cu lemnul,
cu fierul, cu pana cea iute a păsărilor ,
dar cu toate acestea îmbinate,
graţie meşteşugului prin care oamenii fac săgeata cea iute.
Din cauza tuturor acestora trebuie să te temi
de lancea făurită de mîna purtătoare de sceptru a lui Petru
al Rusiei,
stăpîn al tunetelor,
cea care urmează să se avînte împotriva jugului. Principe!
Dodona făureşte bîta lui Hercule
şi ascute fierul săbiei lui Marte ;
săgeata cea iute va aduce pieire
şi acestea împreună vor pricinui mii de morţi
Funeste turcilor, dar nu ţie, Rusie.
Străluceşte măreaţă speranţa înfiripată că se vor putea reface
pierderile atît de mari ale pelasgilor ,
ale Heladei şi ale întregului Orient. /
Vei frînge coarnele Bosforului înspumat
şi vei dezlega lanţurile de fier ale grecilor.
Întinde-ţi braţele puternice
si cu arcuri scite taie pe sciţi.
Astfel i-a cîntat al înălţimii-sale preasupus servitor
şi arhimandrit
rector al şcolilor din Moscova /
PREASTRALUCITULUI
PREAINALTULUI
PRINCIPE AL SFÎNTULUI IMPERIU RUSESC,
EREDITAR AL ŢARII MOLDOVEI,
atit prin strălucita înzestrare a minţii sale,
cît şi prin străvechile chipuri ale principilor Moldovei,
celui care a cultivat în mod fericit o literatură mai rafinată,
patronului foarte darnic al oamenilor culţi
i se adresează, i se închină, i se dedică
această urare
în timpul cînd dă la lumină
opera sa Despre sistemul religiei mokammedane etc.
Obşteasca lumină n-a sperat să poată vedea
Minunata odraslă a unei minţi preastrălucite
Şi n-a sperat să măsoare vreodată pe Apelles după trăsăturile
artei sale,
Strălucirea după umbrele literelor
Şi pe lupiter după Minerva sa.
Totuşi, în această carte a unei Minerve mai divine,
Care străluceşte întregii lumi în zilele unor naşteri serenisime
Pe aceasta s-a învrednicit s-o vadă,
Ca să-i facă pe mulţii iluştri
în virtutea unei legi plăcute.
Expune cunoştinţe demne de admiraţie
Măreaţa operă
Zămislită cu mari eforturi, plină de o impunătoare erudiţie,
Destinată să aducă nemăsurate foloase.
Un nou Tullius în elocinţă
Un Lipsius reînviat în politică, /
Un Cato rus prin sentimente,
Întru toate
Principe al geniilor şi geniu al. principilor,
Lucruri demne de admirare.
Pe tine, Dimitrie Cantemir,
Care te tragi din sîngele august al marilor principi ai Moldovei,
Îndată ce te-a primit Lucina, aşternîndu-ţi-se purpura,
Te-a şi încredinţat Palladei pentru a fi crescut
Spre podoaba globului pămîntesc,
Spre binefacerea popoarelor.
Fericită progenitură,
Pe care natura te-a înălţat deasupra capetelor pe tronul strămoşesc,
0 cultură şi mai rafinată te-a ridicat deasupra spiritelor.
Una i-a dat cununa de principe
Alta, o viaţă de principe,
Pentru ca, prin sufragiile amîndurora, o minte încununată cu atîtea
Să deţină întîietatea pretutindeni.
A trebuit totuşi, la început, să fie hărăzit de cer să conducă
soarta Moldovei,
Ca să arate lumii, în fruntea ei,
Cîtă valoare are prin fiecare membru al său.
Judece divinul Platon
Dacă domniile vor preţui ,mai mult pe un filozof care domneşte,
Sau se vor supune cu mai multă îngăduinţă unui rege filozof ?
Recunoscătoare pentru amîndouă Moldova a auzit dezbaterea
Privitoare la principele Cantemir
I se venera cununa de lauri a înţelepciunii unită cu cea regală,
I se admira gloria filozofului nedespărţită de înţelepciunea
Dar Moldova cu mărirea ei
N-a satisfăcut rîvna măreaţă a unui principe atît de însemnat,
Aşa încît a fost adus şi mutat de acolo în Rusia,
Ştiind că acvilelor încoronate ale ruşilor le este prietenă lumina
Care străluceşte prin strălucirea originilor ca şi prin făclia lui
Cleante .
Apărător de seamă al credinţei şi libertăţii strămoşeşti,
Cînd Dumnezeu a părăsit taberele răsculaţilor el a urmat
de bunăvoie acvilele ruseşti,
În locul bogatelor prăzi îmbrăcîndu-se doar cu Hristos.
A preferat să se supună în mod liber altei guvernări,
A preaiputernicilor Hristos şi Petru,
Robindu-se el însuşi supunerii unei credinţe veşnice,
Decît să (poruncească altora sub jugul barbarilor. /
Sub bune auspicii
Soarele principilor să înainteze din Orient
Şi să i se prevestească o ascensiune cît mai înaltă în ţinutul rusesc,
Căci pretutindeni
Ca un principe al astrelor şi la fel al pămînturilor se aude faima
Acestui preaslăvit.
Elanul nobilei virtuţi nu conteneşte în ascensiunea lui.
Aşezat pe înălţimile soartei
A păşit şi mai sus prin virtuţii.
Dacă ar fi trebuit să urmeze pe alţii,
Nu putea să nu-i întreacă.
Primind poruncă să-i întreacă,
A depăşit gloria celor mari prin merite neîntrerupte.
Fără îndoială, o colină pare celui smerit cît Alpii,
Dar cel căruia i-au plăcut însemnele auguste ale virtuţilor
Este însufleţit de lupta însăşi.
Aşa este felul personalităţii auguste şi al tău, principe preaslăvit.
Pentru tine este puţin lucru că în ţara ta ai găsit atîtea exemple
strălucite
Ca prin virtuţi să le duci mai departe.
Cauţi ce poţi adăuga culmilor gloriei străbunilor
şi adaugi.
Virtutea este adevărata podoabă a spiritului şi a glorioşilor
Astfel, prin nume şi faimă, a meritat să fie principe
Al Rusiei, şi ar putea fi numit al întregii lumi.
Întîi, prin purpura sîngelui nobil,
Apoi prin năzuinţa curată a virtuţii
A urcat augustele culmi.
Chiar dacă natura nu ţi-ar fi aşezat scaunul pe ceie mai
nobile trepte,
Auditoriile, tribunele, catedrele doctorale te-ar fi ridicat
pe înălţimi împărăteşti.
Unii roşesc în faţa volumelor de purpură ale învăţaţilor
Ca şi cum purpura augustă ar fi ostilă albului paginei
Şi aurul celor încoronaţi n-ar suporta petele literelor.
Cu toate că .sorii încununaţi răsar fără noroc pentru domnii
Cărora aurora premergătoare înţelepciunii nu le străluceşte în faţă,
Căci precum
Cu greu pot însoţi mai fericit umbrele faimei literare
Altceva decît numele strămoşeşti ilustre prin nobleţe ,
Tot aşa cu greu pot străluci asupra lumii auguştii sori după alte
nopţi mai favorabile
Decît după cele atice. /
Ce rar lucru, aşadar,
Să se fi întîlnit şi cu o soartă favorabilă şi cu înţelepciunea mare.
În chip atît de minunat
Unindu-le pe amîndouă ai fost strîns la pieptul slăvitei Pallas ,
Preaslăvite Cantemir !
Nu ţi s-ar fi părut că eşti un om fericit,
Dacă nu te-ai fi încărcat cu belşugurile de înţelepciune,
Nici n-ai fi părut mare,
Dacă n-ai fi trecut pe o pană de înţelept dincolo de culmile
încoronate.
Prin pildă ai dovedit, prin judecata tuturor ai întărit
Că poate ajunge şi la augustele purpuri şi la culmile literare
Un bărbat atît de rar ca tine.
Aceleaşi hotare unesc înţelepciunea şi virtutea,
Aceleaşi te unesc pe tine cu înţelepciunea.
Totuşi, ca să te apropii mai mult de amîndouă
Le-ai lipit de făptura ta,
Aşa încît cel care va privi pe una sau pe alta în oglinda minţii
tale aut de integre
O să le laude pe amîndouă, o să le iubească, o să le admire
Pe merit pe amîndouă,
Pe nici una de-ajuns.
Ai adăugat coroanei de principe panglicile docte,
împodobind cu ele tâmplele frunţii şi ale vieţii ;
Niciodată nu ne-ai fi părut atît de nobil, dacă n-ai fi strălucit
şi prin opere literare
Niciodată, principe, dacă n-ai fi deţinut întîietatea minţilor,
Niciodată vestit prin portrete strămoşeşti, dacă nu le-ai fi însemnat
cu amprenta literelor frumoase.
De aceea, pentru rarele podoabe ale togii şi ale mantiei de războinic,
Admis în cununa doctorilor ilustrei Societăţi a ştiinţelor din
Ai meritat să ţi se spună membru principal,
Aşadar cap al acestui nobil corp.
Coroana strămoşească a încununat capul nobilei familii,
Cea de învăţat a trebuit să încununeze înţelepciunea
cuprinsă sub ea.
Cît de frumos se potriveşte inelului de doctor
Piatra nestemată a principilor, răsplata muzelor, Cantemir,
Pe care împodobindu-l
Îşi capătă deopotrivă de la el
valoarea.
Salut, principe şi doctor,
Şi ca să nu schimb numele, pe care virtutea şi demnitatea ta le-au
unit într-unul singur,
Salut, îndoite principe,
De mai multe ori mare, de mai multe ori demn
Prin sufragiile celor de sus şi ale oamenilor,
Spre pilda întregii lumi. /
Fiindcă ţie nu-ţi lipsesc nici artele învăţatului, nici cele ale
principelui,
Ci muza sălăşluieşte în sufletul tău împreună cu Iupiter.
O, spectacol vrednic cerului şi pămîntului!
Principe în purpură, primul în togă,
Căpetenie pe tron,
Cantemir cel cu totul de aur în lăcaşul muzelor.
Acolo natura te-a ridicat pe un soclu,
Aici înţelepciunea te-a înălţat pe culme.
A fost învăţătoarea şi arhitecta
Care ţi-a făcut un chip la fel de potrivit pentru amîndouă culmile.
O, plăcute monumente ale pămîntului !
Lăcaş al Academiei, palestră a palatelor, precepte, exemple date
spre învăţătură,
Aulă desăvîrşită, nobil sanctuar al virtuţii,
Teatru prea înalt al înţelepciunii,
Cîţi curteni,
Tot atîţia discipoli ai artei şi ai probităţii.
Cîţi slujitori, tot atîţia învăţăcei,
Cîţi oameni străini,
Tot atîţia ascultători entuziaşti ai învăţăturii,
Toţi plini de admiraţie.
N-a putut înţelepciunea să devină mai ştiutoare,
Cu un profesor atît de mare al virtuţii şi înţelepciunii,
Atît de cunoscut,
Nu ştii dacă trebuie să fie lăudată mai mult dragostea faţă de
toţi învăţaţii,
– Căci este cu atît mai mare preţuitor al literaturii, cu cît o
preţuieşte şi da alţii –,
Sau dacă trebuie admirată înalta-i experienţă
Care este atît de mare,
Încît nu năzuieşte – cu ardoare – altceva decît să ajungă
cinstit la cunoaşterea ştiinţelor.
Îngrijită învăţătură a tuturor limbilor erudite,
Înalta prudenţă şi gloria integrităţii în chestiunile politice,
O credinţă nestrămutată în cele teologice,
Un raţionament subtil în problemele de logică,
O experienţă solidă în cele fizice,
O probitate nepătată în problemele de etică,
Şi alte însuşiri ale unui suflet distins
Pe care fie că le-au văzut la cîte unul vremurile trecute, fie că
le aşteaptă vremurile viitoare,
Într-unul le privim, le lăudăm, le admirăm,
în Cantemir,
Imagine a celor de mai înainte, model al celor ce vor urma,
Sinteză a tuturor. /
Ce laude nu-i va închina posteritatea amintindu-şi de el,
Lui, în care va vadea atîtea podoabe strînse laolaltă ?
Face să vibreze fierul, mînuieşte şi cîrmuieşte cu spada şi condeiul,
Cu pieptul viteaz, cu inima pură, cu mintea ascuţită,
Astfel încît aduce moarte duşmanilor, dragoste cetăţenilor, valoare
Şi insuflă tuturor preţuirea făpturii sale.
Îşi atrage de pretutindeni cea mai de seamă preţuire
Prin ponderea talentului şi raţiunii ;
De orice lucru s-ar apuca, îl începe însoţit de laudă,
Orice începe desăvîrşeşte cu preţuirea unanimă,
Orice desăvîrşeşte este încununat de admiraţia tuturor,
Astfel încît
Sub fiecare operă a lui,
Stau scrise meritul, onoarea şi admiraţia.
În cele mai importante treburi ale casei imperiale
Cea mai mare parte din timp o cheltuieşte pentru erudiţie ;
Cea mai mare erudiţie, pentru Aula otomană,
A descris-o în culori vii cu o măiestrie
Pe care n-a avut-o nimeni altul.
Imensa mulţime a masei barbare
Se vede aici, în pagină, atît de mare,
Cît este ea.
Şi atît este ea i
Cît o arată aceste pagini.
Descrierea este pe măsura măreţiei subiectului,
Rîvna pe măsura descrierii,
Pe care a rezumat-o pe scurt cu pana lui,
Prevestind că trebuie strînsă mai din scurt cu spada.
A trăit din virtuţile creştinilor,
A descris viciile barbarilor,
Ca prin acelea omul să-1 cinstească pe Hristos,
Iar prin acestea să-1 proscrie pe Mahomed.
Cu viciile altora el şi-a dovedit virtutea
Scoţînd un leac salvator dintr-o otravă,
Nu este de mirare
Că prin glasul său este criticată fărădelegea, se laudă virtutea,
Crima ticăloşilor devine un panegiric al virtuoşilor,
Iar cutezanţa tiranilor gloria împăraţilor.
Nimeni nu poate să aibă sentimente mai ticăloase decît aceia şi
un gînd mai sfînt decît acesta.
Aceia sînt dispreţuitori nelegiuiţi ai divinităţii,
Acesta este admiratorul ei cel mai credincios; /
Pe cît este de mare fărădelegea duşmanului, pe atît meritul acestuia.
Capitolele cărţii
Sînt capetele Aulei turceşti :
Ipocrizia şi tirania.
În timp ce unui descrie religia cea necredincioasă,
Celălalt cheamă la venerarea sinceră a Domnului,
În timp ce unul smulge de pe faţa tiraniei masca guvernării
învesmîntată în togă,
Altul cheamă la libertate popoarele ce gem subjugate.
Amîndouă
Cuprind acea erudiţie
Pe care şi-o doresc învăţaţii,
Mărturisindu-şi admiraţia pentru cel mai bun principe.
Ori de cîte ori a pus mîna pe condei,
De atîtea ori a arătat că-i depăşeşte în zbor pe toţi;
Cîte linii a tras cu pana,
A rescris tot atîtea caractere de o desăvîrşită erudiţie ;
Cîte vorbe a revărsat, tot atîtea oracole ;
Cîte li.te.ie. a aşternut,
Tot atîtea sufragii a izbutit să-şi adune pentru tabla veşniciei ;
Cîte pagini, a umplut, tot atîtea table
În care nemurirea va povesti într-un stil veşnic nobilul său elogiu
Cîte semne a scris,
Tot atîtea obeliscuri, tot atîtea limite a împlîntat tiraniei.
Înarmat cu un coif de fier şi apărat de coiful raţiunii solide
A abătut lovitura barbară.
Că mîna obişnuită cu trofeele a ştiut să triumfe totodată cu pana.
Cînd străbate laudele virtuţilor, s-ar părea că ele urcă la cer ;
Cînd se năpusteşte asupra viciijor, se prăbuşesc de la sine
neînsufleţite, sub infern.
L-ai crede un Pericle
Care de pe înălţimea sublimă a demnităţii face să vibreze elocinţa
aducătoare de fulgere
Dacă n-ai zice că este Iupiter care face să tune cerul rusesc,
Ca să nu crească giganţii atît de ticăloşi.
Aceasta este lupta unor minţi paşnice :
a se război cu viciile, a strivi cu pana tiranul,
a doborî la pămînt spiritele neîmblînzite ale barbarilor,
a duce în triumf aplauzele secolelor.
Călcînd fastul pe care 1-a călcat odinioară cu un pas glorios,
Îl vei ridica deasupra întregului univers.
A scos din teacă în acelaşi! timp şi sabia şi condeiul,
Ca să nu ducă împiedicaţi în lanţuri mai mulţi duşmani decît
Pe care i-a dobîndit ca slujitori prin dragostea arătată lui,
graţie elocinţei sale de aur.
Un Hercule mai înţelept /
Va face să pălească astrul nefast al domniilor în faţa astrului
Va suferi – de-ar fi astfel ! – o veşnică eclipsă :
Din celălalt capăt i se opune
Prealuminosul Apollo.
Luna însîngerată nu-şi va mai bate joc de pămînturi cu lumina
ei făţarnică :
Divinul Platon
Va dezvălui întregului univers monştrii ascunşi la sînul ei,
Cîtă vreme înţelepciunea de Linx a unui alt
Preastrălucit Cantemir
îndreptată spre duşmanii descoperiţi ai cîrtiţei, se va rîndui
chiar printre cei ascunşi.
Te întăreşti cu atîtea taine întunecate
Poartă otomanică,
Pentru nimeni nu te mai înalţi de nepătruns
Prin exemplul dat de Cantemir,
Aşa încît nu mai este nimeni care să nu-şi dea seama
Cît de însemnat lucru este să cunoască răul.
Cauza necunoscută face ca boala să fie de nevindecat;
Otrava cu cît mai mult stă ascunsă, cu atît mai mult vătăma ;
Dacă vicleniile tăinuite în calul troian n-ar fi fost ascunse
troienilor,
Ar fi rămas în picioare Troia.
Şiretlicul ascuns pricinuieşte o rană mai adîncă ;
Loviturile prevăzute vătăma mai puţin.
O, de cîte ori laţul întins a. sugrumat domniile marii Asii,
De cîte ori Caribda perfidă a înghiţit provinciile înotînd în
lacrimile popoarelor.
Era o stîncă de temut pentru întreaga creştinătate ;
Cauza limpede :
Fiindcă era de cei mai mulţi necunoscută ;
Cînd va fi cunoscut de toţi
Meşteşugul viclean îşi va pierde preţul ;
Tăiate din rădăcină, viţele se vor prăbuşi singure la pămînt,
Odată ce le-a fost închisă gura, chiar şi fluviile cele mai
năvalnice seacă.
De-ar fi otomanii giganţi
Există un Iosua cantemiresc :
Oricîtă forţă ar arunca, lui îi va fi spre putere.
Hidra obişnuită să prindă va fi curînd prinsă ;
Împotriva unui monstru atît de mare, lumea creştină suspina după
un asemenea Hercule.
O, sfîntă oştire, ridică steagurile triumfale !
Zac la pămînt taberele dezarmate ale duşmanului tău jurat
Zidurile tale răsturnate, turnurile de apărare prăvălite la pămînt,
Poarta otomană stă deschisă.
Opera lui Cantemir întinde firul învingător al Ariadnei
Prin labirintul plin cu atîtea meandre întortocheate ; /
Minotaurul care a rîvnit să prade
Va fi el în curînd pradă.
Gloria lui Tullius va fi fost vrednică de ramura de palmier :
Elocinţa a fost capabilă să izgonească dintr-un oraş pe cetăţeanul
sîngeros ;
Posteritatea îi va decerna p răsplată mai mare lui Cantemir
Care a proscris tiranul din lumea întreagă.
Aici, voi Plinii, nu Lisipi,
Ascuţiţi-vă
Minţile, nu pietrele de marmoră,
Stilul, nu dalta :
Merită encomiaşti răsunători, nu obeliscuri lipsite de grai,
Fiind demn de elogiu, nu de slavă deşartă.
Ridică-te tot mai sus glorie a principilor !
Printr-o singură carte oferită lumii
Vei dobîndi înfricoşarea barbarilor, gratitudinea creştinilor,
panegiricele erudiţilor,
Lauda tuturor
„Niciodată nu se va găsi o faimă care să corespundă trudei tale» .
Al înălţimii-voastre preasupus
Hiern Gedeon Wiszniowski
Ph.D.H.Tb.P.
În Colegiul s[acrei] m[aiestăţi] i[mperiale] din Moscova,
la 22 noiembrie 1719./
CĂRŢILOR DIN PRIMUL TOM ŞI AL CAPITOLELOR
CUPRINSE IN ELE
CARTEA ÎNTlI
Despre pseudoprofetul Muhammed
Capitolul 1. Despre numele lui Muhammed . l
Capitolul 2. Despre viaţa lui Muhammed . . 2
Capitolul 3. Despre persoana lui Muhammed . 7
Capitolul 4. Despre moravurile lui Muhammed 8
Capitolul 5. Despre începutul prorocirei minci-
noase a lui Muhammed ... 9
Capitolul 6. Despre primirea Legii ... 10
Capitolul 7. Despre suirea în cer . . 11
Capitolul 8. Despre pogorîrea din cer . . 17
Capitolul 9. Despre minunile lui Muhammed 21
Capitolul 10. Despre alte minuni, despre fiica
lui şi despre numărul femeilor . 27
Capitolul 11. Despre moaştele lui Muhammed 29
Capitolul 12. Despre urmaşii lui Muhammed . 33
Despre Curan»
Capitolul 1. Despre denumirile Curanului . 37
Capitolul 2. Despre cartea Muhammedie . . 41
Capitolul 3. Despre învăţătura Curanului . . 44
Capitolul 4. Demonstrarea minciunii Curanului 46
Capitolul 5. Despre stilul Cur anului ... 49
Capitolul 6. Despre dificultatea limbii Curantului 51
Despre „Apocalipsul» muhammedan
Partea I. în general 55
Partea a II-a. Despre semnele premergătoare
sfîrşitului lumii 61
Articolul 1. Profeţia despre invazia beni as-
ferilor 64
Articolul 2. Despre năvălirea lui Dedjdjial . 68
Articolul 3. Despre pogorîrea lui IIisus Hristos 71
Articolul 4. Despre Eedjiudj şi Meedjiudj . 72
Articolul 5. Despre venirea lui Dabetularz . 73
Articolul 6. Despre soarele care va răsări de
la apus 74
Articolul 7. Despre închiderea porţilor căinţei 75
Articolul 8. Despre revenirea Curanului la cer 75
Articolul 9. Despre venirea fumului ... 76
Articolul 10. Despre trîmbiţa de corn ... 77
Despre teologia muhammedană.
Capitolul 1. Despre teologie 81
Capitolul 2. Despre Dumnezeu .... 85
Capitolul 3. Despre providenţă sau pronia lui
Dumnezeu 90
Capitolul 4. Despre crearea unor lucruri care
au premers zidirii lumii ... 93
Capitolul 5. Despre îngeri, diavoli, djini şi
Capitolul 6. Despre zidirea lumilor . . . 101
Capitolul 7. Despre zidirea lui Adam şi a Evei 107
Capitolul 8. Despre prorocii de la Adam pînă
la Noe 112
Capitolul 9. Despre Noe 113
Capitolul 10. Despre Avraam şi copii lui 116
Capitolul 11. Despre Moise, Aaron şi Măria . 120
Capitolul 12. Despre David, Solomon şi alţii . 124
Capitolul 13. Despre Alexandru cel Mare . 127
Capitolul 14. Despre Domnul Iisus şi despre
preabinecuvîntata Fecioară . 133
Capitolul 15. Despre sfinţii creştini 139
Capitolul 16. Despre sfîrşitul lumii 144
Capitolul 17. Despre învierea de obşte şi judecată 150
Capitolul 18. Despre torturile păcătoşilor credincioşi 155
Capitolul 19. Despre Araf 156
Capitolul 20. Despre iad 159
Capitolul 21. Despre rai 163
Despre religia muhammedană
Capitolul 1. Precuvîntarea autorului 167
Capitolul 2. Despre religia muhammedană în
Capitolul 3. Despre gusl şi abdest . . . 171
Capitolul 4. Despre namaz 174
Capitolul 5. Despre urudj . . . . . . 180
Capitolul 6. Despre hâdj 186
Capitolul 7. Despre poruncile Curanului 205
Capitolul 8. Despre faptele care ţin de farz şi de sunnet 215
Capitolul 9. Despre faptele care ţin de sunnetul însuşi 211
Capitolul 10. Despre poruncile meritorii, însă nu
necesare 215
Capitolul 11. Cele care ţin de farz cît şi de sunnet sînt şi necesare şi meritorii . 217
Capitolul 12. Despre alte fapte meritorii . 226
Capitolul 13. Despre poruncile halal . . . 235
Capitolul 14. Despre har am 239
Capitolul 15. Despre mekruh 248
CARTEA A ŞASEA
Despre alte rînduieli ale religiei muhammedane
Capitolul 1. Despre dugun 251
Capitolul 2. Despre căsătorie .... 257
Capitolul 3. Despre divorţ 263
Capitolul 4. Despre înmormîntare şi pomenirea morţilor 268
Capitolul 5. Despre mormintele şeicilor . . 273
Capitolul 6. Despre zilele de sărbătoare . . 278
Capitolul 7. Despre sărbătorile lumeşti . . 285
Capitolul 8. Despre sectele dervişilor în general 287
Capitolul 9. Despre primii întemeietori ai sectelor dervişilor 290
Capitolul 10. Despre secta dervişilor mevlevi . 291
Capitolul 11. Despre secta dervişilor bektaşi . 300
Capitolul 12. Despre secta dervişilor kalenderi 301
Capitolul 13. Despre secta dervişilor kadri . 303
Capitolul 14. Despre dervişii torlak şi ebribuhari 306
Capitolul 15. Despre secta dervişilor iedhemi . 307
Capitolul 16. Despre secta dervişilor hîzrevi , 308
Capitolul 17. Despre dervişii abdal, urian şi buda. 310
Capitolul 18. Despre dervişii seiab . . . 313
Capitolul 19. Despre ereziile muhammedane în general 316
Capitolul 20. Despre erezia Rafazî . . . 319
Capitolul 21. Despre erezia Munasnh . . . 321
Capitolul 22. Despre erezia Maalumi . . . 323
Capitolul 23. Despre erezia Nimetullahi . . 325
Capitolul 24. Despre erezia Mezakî, Baiagî şi altele 325
Capitolul 25. Despre erezia Işrakî .... 328
Capitolul 26. Despre erezia Haireti . . . 329
Capitolul 27. Despre ereziile Muammazî şi Selisî 330
Capitolul 28. Despre erezia Bektaşi 331
Capitolul 29. Despre erezia Kadizadeli . 332
Capitolul 30. Despre erezia Mumsoiunduren 335
Capitolul 31. Despre erezia Lutî 337
Capitolul 32. Despre muhammedanii idolatri 338
Capitolul 33. Despre muhammedanii atei . 342
Capitolul 34. Despre ştiinţele muhammedane 346
Capitolul 35. Despre prima parte a învăţăturii 348
Capitolul 36. Despre învăţătura Insa . . . 350
Capitolul 37. Despre ştiinţele rekkam, hendise şi altele 357
Capitolul 38. Despre logică, retorică şi altele . 359
Capitolul 39. Despre ştiinţa numelor dumnezeieşti 366
Capitolul 40. Despre ştiinţele răsad, sîhr, tîlsîm
şi altele 369
Capitolul 41. Despre ştiinţele fal djeazulîk şi altele . 375
PREAIUBITULUI CITITOR
David, fiul lui Iessei, om după inima lui Dumnezeu, preagraţios între împăraţi, preaales între proroci, prea-adînc între teologi şi preaiscusit contemplator al tainelor lui Dumnezeu, după ce s-a învăţat în legea Domnului Savaot zi şi noapte şi prin harul lui Dumnezeu i s-au descoperit cele negrăite şi ascunse ale înţelepciunii Lui, a emis această judecată : „A tot sfîrşitul am văzut sfîrşit, largă este porunca ta foarte” Aceasta înseamnă că orice meşteşug, sau ştiinţă, şi orice este produs de iscusinţa omenească, totul este circumscris şi determinat; dar cuvîntul lui Dumnezeu e atît de vast, sublim şi adînc, încît nu poate fi nicidecum priceput de mintea omenească, decît atît cît este îngăduit prin harul pe care tot el îl dă. Deci Prorocul, după ce a cercetat cu o foarte profundă contemplaţie tainele lui Dumnezeu cele negrăite, aşezămîntul înţelepciunii celei veşnice, rânduielile şi legea, s-a apucat, silitor, de cercetarea născocirilor omeneşti şi de cunoaşterea lor, după cum se vede din cuvintele lui care cu sîrguinţă judecă. Pentru că în acelaşi Psalm grăieşte: „Spusu-mi-au mie călcătorii de lege defăimări, însă nu sînt ca legea ta, Doamne”! Mulţi dintre sfinţii părinţi au tîlcuit această sentinţă şi i-au dat multe interpretări ; însă minţile tuturor au socotit una şi aceeaşi, anume că Prorocul a cercetat atît de stăruitor rânduielile relei credinţe şi le­gile necredincioşilor, pentru ca punînd minciuna în faţa adevărului, lumina să lumineze şi mai mult întru întunerec. Şi fiindcă mintea lui s-a robit ascultării credinţei, comparînd cugetările şi născocirile omeneşti cu legea cea dumnezeiască, spre a le proba cu o piatră de încercare, a vrut să le arate mincinoase şi vrednice de rîs ca pe nişte împletituri păcătoase de basme, după cum însăşi arătarea cuvintelor a dovedit.
Acelaşi lucru ne învaţă şi ne porunceşte sfîntul Ioan Evanghelistul cu putere de apostol în Epistola sa soborniceasca , anume să ispitim duhurile, ca nu cumva din neştiinţă să credem fiecărui duh, ci, / făcînd deosebire între duhul bun şi cel rău, să cunoaştem care dintre ele este luminat de semnul lui Dumnezeu şi care este făcut de Mamona şi să pricepem cine vorbeşte in­spirat de Duhul lui Dumnezeu, şi cine din propriul său pîntece. Căci orice învăţătură, orice rînduială, orice lege şi orice scriere care nu se întemeiază tare pe adevărul cuvîntului lui Dumnezeu, este deşartă, animalică, inutilă, dar mai cu seamă vătămătoare vieţii, sau celei de acum, sau celei viitoare, şi potrivnică fericirii şi liniştii celei adevărate. Dar întrucît toate acestea sînt ştiute şi cunoscute oricui luptă sub steagul Mîntuitorului, să vedem şi pe autorii elini care, sub îndrumarea legii naturale, cercetînd stăruitor despre adevărul şi minciuna lucrurilor, şi-au rostit sincer părerile.
Aristotel, prima căpetenie a peripateticienilor, cercetînd mai întîi cu un ochi foarte ager cele îndeosebi dorite de firea animală şi raţională şi îndeosebi necesare lor, însemnează ca pe un caracter de neşters, zicînd : „Omul prin natura lui doreşte să cunoască». Adică toţi oamenii sînt deopotrivă îndemnaţi de natură să cunoască tot ce se poate cunoaşte, căci mai fericit este să cunoşti ceva, decît să te lipseşti de cunoaştere şi de ştiinţa. De aceea, după porunca lui Dumnezeu ca şi după inspiraţia firească, fiecare dintre oameni e îndatorat să experimenteze, să cerceteze şi să cunoască. Nici o cunoaştere însă nu se obţine decît prin auz, şi orice auzire depinde de grăire ; mai ales că şi însăşi credinţa (după cum mărturiseşte sfîntul Pavel) din auzire vine, pentru că de nu va grăi cineva, nimeni nu va auzi, nimeni nu se va învaţă şi prin urmare nimeni nu va cunoaşte ceva ; şi astfel nimeni nu va putea să cerceteze şi să judece ce e bine şi ce e rău, ce e adevărat şi ce este minciună. Cu ajutorul ştiinţelor se cunosc bunătăţile legilor, dreptatea şi iubirea de cameni a legislatorilor. Tot prin cunoaşterea legilor se îndreaptă moravurile rele, sînt iubite virtuţile şi se împuţinează faptele cele rele. Dacă se lipseşte cineva de aceasta, adică de cunoaşterea legilor, după socoteala mea pe bună dreptate se poate spune că este lipsit de însăşi trăsătura cuviincioasă omului ; se lipseşte odată cu a-ceasta de lumina adevărului drept, care singur este viaţa vieţii şi sufletul sufletului nostru. Căci dacă ci­neva a cunoscut cu adevărat legea lui Dumnezeu cel adevărat, ca s-o urmeze, iar pe legiuitorii mincinoşi ca să fugă de ei, şi s-a făcut apoi părtaş al înţelegerii aceluiaşi Proroc şi împreună ucenic cu el întru învăţătura Duhului adevărului, cu acelaşi va vesti că „Fericit va fi bărbatul / care n-a umblat în sfatul necre­dincioşilor, ci în legea Domnului se va învăţa ziua şi noaptea» De aceea, cînd legea Domnului e făclie picioarelor noastre, care e. poticnirea picioarelor, şi care obstacol poate sta înaintea mersului nostru ? Precum, de pildă, dacă vreun credincios oricît de simplu va auzi numele lui Antihrist, numele lui Arie, al lui Nestorie şi numele lui Muhammed, ce altceva, rogu-vă, va vedea lin ele, decît pe înşelătorul cel scîrnav, prorocul cel rriin-cinos, sfîntul cel făţarnic, legiuitorul cel prea râu şi pierzătorul de suflete ? Tot aşa, cînd va auzi sau va citi cartea vreunei eresiarh, chiar de va fi renurhit şi slăvit autorul ei, îndată va spune fără teamă : „Este un mincinos, nu vorbeşte adevărul», cunoscînd prea bine porunca 'sfîntului Pavel : „Chiar înger de se va pogorî din cer şi vă va învăţa altele, care nu se potrivesc cu învăţătura Evangheliei, nicidecum nu se cuvine să-l credeţi” . Aşadar, cînd va lua în mînă cartea Curanului şi va pricepe prin însăşi cunoaşterea lui naturală că învăţătura ei este potrivnică oricărei înţelepciuni dumnezeieşti şi omeneşti, ce altceva va afirma, rogu-vă, decît că această carte este o îngrămădire de împletituri mincinoase, o culegere de basme şi o adunătură.de poveşti în cel mai înalt grad caraghioase, înţelegînd deci rînduielile şi legile ei, îndată va zice : „Spusu-mi-au mie călcătorii de lege defăimări, însă nu sînt ca legea ta, Doamne”.
Judece, aşadar, cititorul nostru şiretenia cu adevărat perfidă, însă foarte grosolană şi proastă a legii muhammedane, adică a cărţii Coranului. Pentru că vrînd să ascundă împletiturile minciunilor sale de alte popoare, dar mai cu seamă de cele creştine, a pus asupra urmaşilor săi, ca din porunca lui Dumnezeu, o grea anatemă şi anume ca această carte a Curanului să nu fie rostită în altă limbă decît în cea arabă, nici scrisă cu alte caractere decît cu cele arabe. Iar aceasta, pentru ca nu cumva popoarele învăţate din acea vreme, dar mai cu seamă grecii şi latinii cărora limba arabă le era necunoscută şi neobişnuită, să afle cuvintele lui deşarte şi frumuseţile lui putrede, însă fiecare veac îşi avea finicii săi şi n-au lipsit bărbaţii erudiţi, nici dintre creştini, nici dintre păgîni, care au învins dificultăţile cumplite şi tari ale limbii arabe şi au vădit pe şarpele ce se ascundea sub verdeaţa ei. Voi trece sub tăcere pe Simokatta, Gheorghe Kedrenos şi alţi autori creştini, care au dezvăluit şiretenia muhamme-dană parţial şi superficial în scrierile lor istorice. Voi trece sub tăcere şi pe împăratul Ioan Cantacuzino care într-o mare carte şi prin îndelungată vorbire ridiculizează şi combate cu bună evlavie şi cu înţelepciune împletiturile de minciuni şi / cuvintele deşarte ale Cu-ranului. Voi oferi însă comentariul făcut de Porfi-rie, filosoful peripatetic, un elin, la Cartea lui Moise, la Sfînta Evanghelie, la Curan
Cînd păgînul mai sus amintit a citit din curiozitate cu cea mai mare atenţie aceste cărţi ale celor trei legislatori şi a cercetat stăruitor legile date de ei spre îndreptarea moravurilor omeneşti, a pronunţat pentru toate diferite sentinţe. Mai întîi, deci, despre Legea lui Moise se povesteşte că a zis : „Legea iudaică este o lege copilărească» ; despre legea creştină că este o „Lege a lucrurilor cu neputinţă» ; iar despre legea muhamme-dană că este o „Lege porcească». Dar ca nu cumva cuvintele acestui filosof elin să vateme urechile cititorului evlavios, n-o să ne fie greu să tîlcuim puţin mai pe larg intenţia lui. Socotesc, deci, că rostind despre legea iudaică o sentinţă atît de inferioară, el s-a referit la anumite rînduieli şi ceremonii ale legii care, judecate numai din punct de vedere istrric, se văd lipsite de orice folos pentru îndreptarea moravurilor. Aşa, de pildă, că mîncînd Pastile, adică mielul fript, azimile şi ierburile amare, să stea în picioare, încălţaţi, să aibă toiegele în mînă ; să-l mănînce cu avînt şi grabnic, astfel încît să nu rămînă pe dimineaţă nimic din cele puse înainte ; oasele care nu se pot mistui în stomac şi celelalte care se socotesc a fi necurate şi scîrboase să le ardă cu foc şi altele asemenea Fireşte, dacă ne vom referi la imaginea spirituală a Paştelui, ele nu înseamnă nimic altceva decît că trebuie să-şi aducă aminte că au fost cîndva înstrăinaţi în Egipt, că au fost reţinuţi în robia cumplită şi îndelungată a lui Faraon, că pînă la urmă au fost izbăviţi miraculos de braţul lui Dumnezeu conduşi fiind de Moise şi Aaron şi au sosit din această robie în pămîntul cel făgăduit, căci Pasha pe evreieşte înseamnă „trecere» sau „strămutare». Deci cînd a văzut elinul multe ca acestea şi altele asemenea în Vechiul Testament şi n-a putut pricepe sensul lor cel tainic, a zis că legea lor este copilărească. Iar cînd citea Evanghelia, dar mai cu seamă primul capitol al sfîntului Ioan : „La început era Cuvîntul» şi celelalte, se spune că a zis : „Sublim grăieşte barbarul».
Iar despre legea evanghelică acelaşi a spus că este a lucrurilor cu neputinţă pentru că a văzut, după cum socotesc, că unele porunci şi sfaturi par să depăşească puterile omeneşti, cum ar fi: „De vrea cineva să-şi cîştige sufletul, trebuie să şi-1 piardă; „De vorbeşte cineva de rău pe cel credincios, acela să-1 binecuvîn-teze» / „De-i va lua haina, să-i dea şi cămaşa»; „De-1 va lovi în obraz, să-1 întoarcă şi pe celălalt» ; „De va greşi fratele de şaptezeci de ori cîte şapte pe zi, de atîtea ori să i se ierte» astfel ca „Soarele să nu apună întru mînia lui» ; în sfîr-şit, „De vrea să fie desăvîrşit, toate ale sale să le dea săracilor», iar pentru sine să-şi lase numai crucea adică suferinţa, răbdarea, ascultarea, dispreţul, batjocurile, clevetirile, prigonirile, şi pînă şi sufletul său să şi-1 pună pentru prieten. După cercetarea acestor porunci ale Mîntuitorului – aspre, însă impuse de sfatul Domnului – , judecind necredinciosul greutatea lor şi făcînd o argumentare sofistică de la cele parţiale la cele generale, a încheiat cu un paralogism şi a spus că legea creştină este o lege a lucrurilor cu neputinţă. Nici nu e de mirare că omul păgîn, la prima vedere, n-a putut pătrunde şi pricepe puterea şi sensul cuvîntului adevărului dumnezeiesc ; Evangheliile îi arată chiar pe apostoli, mai înainte de a primi în­ţelepciunea turnată prin harul preasfîntului Duh ce se pogorîse asupra lor, încercînd o greutate egală cu în­doiala cu privire la bogatul ce avea să se mîntuiască sau la trecerea cămilei prin urechile acului. Primind însă cele mari şi minunate în dar de la dumnezeiasca economie, ei au înţeles că cele ce li se par oamenilor a fi cu neputinţă, la Dumnezeu sânt cu putinţă. Dar nu voi mai zăbovi asupra acestora.
Cealaltă părere a unui atît de mare filosof, deşi idolatru necredincios, s-o judece cititorul nostru fără nici o tulburare a minţii sau părtinire lăuntrică şi să cerceteze ceva mai adânc de ce a dat el o sentinţă atît de batjocoritoare şi dispreţuitoare despre legea muhammedană şi a numit-o lege porcească, adică a dobitoacelor mai proaste şi mai rău puturoase decît toate. Fără îndoială că multe lucruri caraghioase şi fără nici un sens ale legii Curanului l-au putut convinge pe Porfirie să le aibă într-o consideraţie atît de inferioară. Totuşi, după părerea mea, două pricini au fost mai mari şi mai de căpetenie. Cea dintîi cred că e faptul că în legea muhammedană sînt îngăduite foarte multe – chiar dacă nu toate – oarecum animalice, lipsite de orice pricepere şi sens, dar poruncite drept lucruri foarte necesare, aşa încît dacă animalele cele necuvîntătoare ar fi avut capacitatea de a grăi şi modul de a-şi arăta intenţiile, cu adevărat şi-ar fi bătut joc de un astfel de legislator, iar legea lui ar fi declarat-o mîrşavă şi vrednică de batjocură. Căci cine dintre cei cu înţelegere ar socoti că e un merit, ca pe fiecare om – afară de muhammedan – să-1 lipseşti de agonisita lui, să-i jefuieşti pe toţi de toate fără nici o teamă, / să propovăduieşti că cea mai bună faptă şi de mai mare merit este să ucizi ? Totuşi, legea muhammedană nu numai ca îngăduie ci şi porunceşte, şi nu numai că po-runceşje ci, dacă cineva nu face aceasta, îl socoate că a păcătuit de moarte. Specificul justiţiei popoarelor şi al dreptăţii sociale este ca fiecăruia să i se dea ce e al lui. Legea Curanului, dimpotrivă, proclamă că nimeni în lume n-are stăpânire asupra vreunui lucru, afară de cei ce urmează Curanului. Cu un cuvînt, toate şi le atribuie lor, ni­mic nu este îngăduit altora, nimic nu aparţine altora, nimic altceva nu socotesc a fi drept. Aceasta, deci, este partea din legea Curanului care, fiind lipsită de orice raţiune şi sens, ca o piatră ruptă din marginea prăpastiei se prăbuşeşte vertiginos în adîncul ignoranţei.
Cred că a doua pricină pentru care filosoful mai sus amintit s-a arătat atît de scârbit de învăţătura Curanului este faptul că Muhammed pune binele suprem în simţul extern şi comun tuturor animalelor. După ce le-a slăbit discipolilor săi (în lumea aceasta) toate frînele destrăbălării, îmbuibării, plăcerii pîntecelui şi a celor de sub pîntece, el le făgăduieşte şi în viaţa viitoare (unde oricine care s-a nevoit după lege nădăjduieşte să-şi ceară de la preadreptul judecător adevărata fericire şi cunună) plăcerile trupului cele fără de osteneală : lupte amoroase, fapte vitejeşti, victorii, domnia lui Bachus şi orice desfătare şi gîdilare a tuturor simţurilor ca pe un lucru prea dulce, precum porcilor celor buboşi noroiul şi mocirla prea împuţită. Şi mai afirmă că le va da posibilitatea să scoată din plin din adîncul larg al relei cinstiri.
Acestea pe scurt spuse, dar după cum socotesc destule, le-am adus spre pildă pentru ca cititorul nostru să-1 poată cunoaşte lesne pe balaur după trompă. Iar celelalte numeroase capete de şarpe cu atîtea limbi de năpîrcă le va vedea pe urmă în această carte a noastră alcătuită pe scurt. De unde nădăjduiesc nu numai că cititorul va confirma sentinţa filosofului mai sus numit, dar şi că, minciunile Curanului fiind puse alături de aşezămintele adevărului, va decide împreună cu dumnezeiescul proroc că povestirile nelegiuiţilor sînt cuvinte deşarte, basme, născociri ale unui creier vătămat şi rodul celei mai proaste minţi.
Dar de ce mi-am luat eu, preaiubitorule de oameni cititor, această osteneală ? Voi arăta, pe scurt. Maiestatea-sa imperială, preamilostivul meu domn, după ce a povăţuit îndeajuns pe supuşii preaaugustei sale împărăţii prin atît de multele şi marile osteneli depuse pentru învăţarea lor la tot felul de ştiinţe şi meşteşuguri bune şi / după ce pe cea mai mare parte dintre nobili el însuşi i-a trecut prin rădăcinile amare ale virtuţii, mergînd el înainte, şi i-a adus cu bună sporire la culesul şi gustarea aceloraşi prea dulci roade, şi la toate cele care-l fac pe om desăvîrşit i-a învăţat pe toţi prin propriul său exemplu, a socotit (şi într-adevăr cuviincios), că nu sînt îndestulătoare cele ce ţin numai de cinstea politică, ci că la fel de necesare sînt şi cele prea trebuincioase spre cinstirea dumnezeiască şi a credinţei ortodoxe. De aceea, organizînd şi îndreptînd mai întîi cîrmuirea – cea politică dar şi cea bisericească – şi întărind pravilele pămîntene şi ale sfinţilor părinţi prin felurite mijloace, neîncetate osteneli, nesfîrşită sudoare şi cheltuind aurul pentru îndrumarea statului, nu numai ca împăratul pe supus, nu numai ca generalul pe ostaş, nu numai ca dascălul pe ucenic, ci mai presus de aceasta ca tatăl pe fiu 1-a iubit, 1-a învăţat, 1-a îndreptat şi 1-a adus la cea mai bună stare a moravurilor. Tot aşa, ca să nu se lipsească de titlul de păstor vigilent şi de acela de păzitor clarvăzător şi grijuliu, s-a mai străduit încă şi a reuşit să descopere fiecăruia, oricui, nu numai ce să facă, ci şi de ce se cuvine a se păzi şi a fugi : sperieturile relelor rînduiri, adică rătăcita rea cinstire a idolatriei, concesiile fără noimă ale legiuitorilor mincinoşi, aiurelile acoperite şi pînă acum tăinuite ale nelegiuiţilor, poruncile cele viclene şi ucigătoare ale antihriştilor şi ale duhurilor răutăţii. Dar mai mult decît atît, după cum mi se pare, maiestatea-sa imperială a socotit că trebuie să păzim şi să fim cu deosebire precauţi şi pentru religia muhammedană şi legea Curanulm care, deşi chiar prin ea însăşi se vădeşte drept lipsită de orice temei al conţinutului său, împreună cu însuşi Imperiul muhaimmedan atît a crescut în scurtă vreme, încît a molipsit cu veninul său cel aducător de moarte aproape toată Asia, o mare partea Africii şi o parte nu mai mică a Europei. Iar apoi, cu timpul, s-a răspîndit atît de mult, încît acum rîurile Indus, Volga, Donul, Nistrul, Dunărea, Sava (prin armele Cezarului Ungaria e curăţită deja), Marea Mediterană, Nilul, Arabia pustie, Petrea şi gurile Eufratului cinstesc reaua credinţă a Curanului.
Dar pentru ca să nu-şi închipuie cineva mai puţin iscusit în legile şi în cărţile popoarelor orientale că ar fi vreo taină dumnezeiască în ele, sau că o voinţă a lui Dumnezeu necunoscută oamenilor ar ajuta (nu zic ar îngădui) pe necredincioşi şi pe barbari ca odată cu armele să suprime şi să modifice şi religia (căci Dumnezeu nu vrea decît cele bune şi nu face decît cele prea bune), / a binevoit maiestatea-sa imperială să mă însărcineze pe mine, robul său (ca unul mai puţin capabil, după merit, pentru lucrurile foarte însemnate, cîrmuite cu pana sau cu sabia), să dau la lumină o carte – într-un stil inferior şi cu o vorbire simplă – despre religia muhammedană şi despre cârmuirea politică a poporului musulman, despre ce se povesteşte şi se crede la acele popoare barbare, scrisă fără născociri, fără blam, fără adăugiri şi fără vreo scădere, ca să cunoască şi să vadă poporul credincios al acestui imperiu că neamurile arabe, persane, turceşti, tătăreşti şi altele cîte mai sînt, care cinstesc această credinţă rea, s-au robit întru această necuvîntătoare şi lesnicioasă credinţă pentru că la ei rânduielile rele se socotesc drept virtuţi şi rătăcirile drept răsplătire şi cred că adevărata fericire stă în poftele trupeşti, în dorinţele nedomolite, în dezmierdările neînfrînate şi întru îngăduinţa liberă a păcătuirii ; şi citind, să le poată astupa gura cu însăşi nedreptatea lor.
Cu trecerea timpului, stăpînirea acestui popor a crescut şi s-a răspîndit atît de mult, pentru că împuţinîndu-se virtuţile la romani, la greci, la bulgari şi la alte popoare creştine, slăbind instrucţia militară, ni-micindu-se unirea creştină, călcată fiind prea aleasa cîrmuire politică, stăpînitorii unor regate şi imperii atît de înfloritoare au căzut mai întii în patima de a se lăsa înfrînţi de relele lor rânduieli ; iar după aceea duşmanul cel comun al lumii întregi i-a biruit pe cei învinşi, i-a legat pe cei legaţi, şi pe cei robiţi de ei înşişi i-a robit jugului cumplit al tiraniei sale şi i-a înjosit.
De aceea, cunoscînd acestea, să-şi aducă aminte poporul rusesc cuvîntul poetului: „Fericit cel pe care nenorocirile străine îl fac să se teamă», să se păzească de relele rînduieli şi de slăbiciunile împăraţilor şi împărăţiilor de mai înainte, capul năpîrcii să-1 strivească mai înainte de a se naşte ea, pe leul cel „răcnind şi căutînd pe cineva să înghită» cu bărbăţie să-l doboare, iar sieşi să-şi impună înfrînarea păcatelor şi, înfrîngîndu-şi ghimpii virtuţilor, întru aceasta să se îndemne, în sfârşit, întoroîndu-se la cele de faţă, să spună mai des împreună cu dumnezeiescul părinte David: „Spusu-mi-au mie călcătorii de lege bîrfele, dar nu sînt ca legea ta, Doamne»
Iar de aceste osteneli ale noastre satură-te cu înţelegere, preaiubite cititor, şi înalţă lui Dumnezeu mulţumire, împăratului tău arată-i servicii credincioase, iar mie întinde-mi o mînă de ajutor. Să fii sănătos ! /
CARTEA INTÎI
DESPRE PROROCUL MINCINOS MUHAMMED
CAPITOLUL INTÎI
Despre numele lui Muhammed
Întrucît numele proprii ale lucrurilor sînt socotite drept cea mai scurtă explicare a lor, credem că nu este indiferent ca. trebuind să vorbim despre viaţa şi faptele lui Muliammed, să spunem mai întîi cîte ceva despre numele lui proprii şi comune. ..
Numele lui Muhammed
Cel mai propriu şi cel mai deosebit nume al acestui proroc mincinos este îndoit : Muhammed şi Mustafa. Aşadar, de multe ori, atît în Curan cît şi în cartea Muhammedie se obişnuieşte să i se dea numele compus : Muhammedul Mustafd. Muhammed este o tetra-gramă, adică un cuvînt compus din patru litere : M-b-m-d cărora li se adaugă semnul teştid care, suprapus unei litere, arată că are intensitate şi pronunţie dublă ; de exemplu se citeşte Muhammed, nume care se tîlcuieşte (etimologic) „foarte lăudat», „vrednic de multă laudă şi har», cum s-ar zice pe greceşte κεχαριτομένος;, „plin şi îmbelşugat de har». Mustafa. în înţeles propriu înseamnă „ales» sau „mai frumos decît toţi». Astfel, cînd vor sa-i scrie numele, sau să-1 citească scris cu amîndouă aceste nume îl însemnează : Peigamberimuz iki dijhan ghiunesi Muhammedul Mustafa, adică : „Soarele nostru, al ambelor lumi, prorocul (sau apostolul) Muhammed Mustafa». Constatăm, aşadar, că scriitorii noştri creştini greşit îl scriu cu diferite litere şi pronunţări procum : Mahomet, Mahmet, Muamet, Muameth etc. Cît priveşte numele lui conrujie,. ele sînt aproape infinite, pentru că prin procedee şi figuri analogice, alegorice, metaforice şi diferite alte/procedee şi figuri fras-tice, are tot atîtea nume cîte lucruri dumnezeieşti sau omeneşti cuprinse de minte se pot spune spre bine şi laudă precum : „Proroc», „Apostol», „Sfînt», „Iubitul lui Dumnezeu», „Alesul», „Bunul», „Soarele ambelor lumi», adică al veacului de acum şi al celui viitor, „Cel ce străluceşte», „Cel ce luminează», „Dascălul», „Povăţuitorul», „Conducătorul», „Sfătuitorul», „Cel ce dezminte», „Cel ce mijloceşte» (către Dumnezeu), „Cel milostiv», „Cel îndurător», „Făcătorul de minuni», „Puternicul», „Sfîrşitul», „Pecetea şi cel care face să tacă toţi prorocii» şi altele, aproape toate cele cuvenite lui Dumnezeu i se atribuie lui (afară de numele de Creator şi veşnic). Căci cred ei că nimic bun, nimic ales, nimic cinstit nu este sau nu poate să fie, care să nu se afle în el, în Muhammed, şi să nu fie desăvîrşit cuprins în el (deşi nu în chip firesc şi nu din naştere, ci prin bunătatea şi harul lui Dumnezeu). Dar cei ce-1 cinstesc au obiceiul cînd îi pomenesc numele, să nu-1 rostească decît cu acest adaos : Aleihi essalavatu ve esseleam, adică : „Asupra lui fie binecuvîntarea (lui Dumnezeu) şi mîntuirea sau pacea». Un respect asemănător arată şi cînd pomenesc numele altor proroci. De asemenea, prin antono-masie îl mai numesc Resulullah, adică „Vestitorul», „Apostolul» sau „Prorocul lui Dumnezeu» şi Ahîrpelgamber, adică „Ultimul proroc». Tot aşa în limba persană, în loc de Resul obişnuiesc să-1 numească în mod curent Peigamber, care nume în limba turcească simplă e Uli iol gkiusteredji, adică : „Arătătorul căii celei largi, mari şi late», sau „Căpetenie» etc.

References: Articolul 1

Articolul 2

Articolul 3

Articolul 4

Articolul 5

Articolul 6

Articolul 7

Articolul 8

Articolul 9

Articolul 10